**Idojaras.hu**

**RÉSZLETES ELŐREJELZÉS:**

**Kedd:** Változóan felhős idő várható többórás napsütéssel. Elszórtan előfordulhat zápor, hózápor. Az északnyugati, északi szelet élénk, helyenként erős lökések kísérhetik. A legalacsonyabb éjszakai hőmérséklet általában -3 és +3 fok között alakul, de a szélvédett, kevésbé felhős tájakon ennél pár fokkal hidegebb is lehet. A csúcshőmérséklet 7 és 12 fok között várható.

[**Itt követheti pontosabban a fronthelyzetet**](https://www.meteoklinika.hu/frontjelentes?from=ponthunapicikk#front-terkep)**!**

**Szerda:** Erőteljes gomolyfelhő-képződésre van kilátás, a gomolyok napközben időszakosan össze is állhatnak. Legfeljebb elvétve alakulhat ki zápor, hózápor. Az északi, északnyugati szelet élénk, helyenként erős lökések kísérhetik. A legalacsonyabb éjszakai hőmérséklet általában -3 és +3 fok között alakul, de a szélvédett, kevésbé felhős tájakon ennél pár fokkal hidegebb is lehet. A maximum-hőmérséklet 9 és 14 fok között várható.

**Csütörtök:** Közepesen vagy erősen felhős idő várható, helyenként zápor előfordulhat. Az északnyugati, északi szelet sokfelé erős, helyenként viharos lökések lökések kísérik. A hőmérséklet hajnalban -1 és +5, délután 10 és 16 fok között alakul.

**Péntek:** Keleten lehet több a felhő, nyugat felé haladva kevesebb felhő és sok napsütés valószínű. Eső, zápor északkelet felé haladva nagyobb eséllyel fordulhat elő. A nyugatias szelet többfelé kísérik erős lökések. A legalacsonyabb éjszakai hőmérséklet -1 és +6, a csúcshőmérséklet 14 és 20 fok között alakul.

**Szombat:** Közepesen vagy erősen felhős idő valószínű. Néhol előfordulhat zápor. Az északias szél déliesre fordul, amelyet élénk, lökések kísérhetnek. A legalacsonyabb éjszakai hőmérséklet 3 és 8, a legmagasabb nappali hőmérséklet 15 és 21 fok között alakul.

**2025. április 7.** 14:10 | Frissítve: 4 órája

**Egy hét alatt téliesből szinte nyáriasba csaphat át az időjárás.**

Lassanként megszűnik a hideg, sarkvidéki eredetű levegő utánpótlása. Kezdetben csak lassabb enyhülés jön, hétvégétől viszont erős felmelegedés körvonalazódik. Ez azt jelenti, hogy az éjszakai fagyok addigra teljesen megszűnnek, a csúcshőmérséklet pedig egyre többfelé eléri a 20 fokot.

Jövő hét elején a délies áramlásnak köszönhetően további melegedés van kilátásban, már-már kora nyárias idő köszönthet be. Délutánonként egyre többfelé megközelítjük, helyenként elérhetjük, kicsivel meg is haladhatjuk a 25 fokot, a hajnalok is enyhék lesznek.

**Néhány óra alatt több mint 10 fokot esett vissza a hőmérséklet.**

[Záporokkal, zivatarokkal](https://www.idokep.hu/hirek/eszakkeleten-mar-bedorrent-zuhan-a-homerseklet) érkezett meg az északkeleti országrészbe a hidegfront. Miközben az ország nagy részén még 20 fok közeli hőmérsékleteket mérhetünk, addig északkeleten 8-11 fok közé hűlt a levegő.

Sok helyen csak az elmúlt néhány órában 10-12 fokkal esett vissza a hőmérséklet az ország ezen részén.

A lehűlés késő délutáni, esti órákban fokozatosan halad majd dél felé erős, viharos széllökések, futó záporok kíséretében.